Το «Bo» ανακατευθύνει εδώ. Για τον κωδικό χώρας, δείτε: Βολιβία.

Ο **Χαράλαμπος Ξενίδης** (Ντύσσελντορφ, 7 Δεκεμβρίου 1973), γνωστός με το καλλιτεχνικό ψευδώνυμο **Bo**, είναι Έλληνας ράπερ, πρώην μέλος του Family the Label.

Βιογραφία
---------

Γεννήθηκε το 1973 στο Ντύσσελντορφ της Γερμανίας ενώ η καταγωγή του είναι από τη Θεσσαλονίκη. Στα 13 του, επέστρεψε στην Ελλάδα με τη μητέρα του και την κατά δύο χρόνια μικρότερη αδερφή του ενώ οι γονείς του χώρισαν ένα χρόνο μετά. Έμεινε με την αδερφή του στο πατρικό τους στη Θεσσαλονίκη και είχαν τη βοήθεια του παππού και της γιαγιάς τους. Παράτησαν το σχολείο στο γυμνάσιο γιατί έπρεπε να εργαστούν.

Το 1992, ξεκίνησε να δουλεύει στο Σκορπιό στη Θεσσαλονίκη ως χορευτής, χορογράφος και ράπερ ενώ το 1996 αποφάσισε να μετακομίσει στην Αθήνα.

Μουσική Καριέρα
---------------

### Πρώτα Χρόνια-Συμμετοχές

Το ’96 έκανε «είσοδο» στην ελληνική δισκογραφία. Το 1998 συμμετέχει στην παραγωγή των Goin' Through στο CD (συμβόλαιο τιμής). Την ίδια περίοδο, συνεργάζεται μαζί με τους Goin Through, με το Γιώργο Μαζωνάκη στο τραγούδι «Θέλω να γυρίσω στα παλιά» και με την Άλκηστη Πρωτοψάλτη για το τραγούδι «Οι ψυχές». Ο Bo στην συνέχεια συνεργάζεται ως συνθέτης με τον Γιώργο Αλκαίο σε 3 δίσκους.

### Πρώτος προσωπικός δίσκος (2005)

Το 2005 κυκλοφορεί το πρώτο του προσωπικό CD και το ονομάζει «Bo Η Επαφή» στο οποίο συμμετέχουν φίλοι του όπως ο Γιώργος Αλκαίος, η Καλομοίρα και η Shaya. Το CD περιέχει 15 tracks σε Ελληνικούς και Αγγλικούς στίχους με RnB, Hip - hop, Oriental και Ροκ στοιχεία.

### 2006-2009

Ο Bo συμμετέχει με συνθέσεις και ντουέτα σε χρυσούς και πλατινένιους δίσκους επιτυχημένων εμπορικά καλλιτεχνών όπως η Δέσποινα Βανδή (Come Along Now), ο Νότης Σφακιανάκης (ντουέτο: Έχει να κάνει), η Νατάσα Θεοδωρίδου (ντουέτο: Θα ορκιστώ σε ό,τι έχω ιερό), ο Νίκος Μακρόπουλος, η Καλομοίρα, και πολλοί άλλοι. Συνεργάζεται με το ράπερ Coolio στη Θεσσαλονίκη όπου τραγούδησαν μαζί on stage. Παράλληλα συνεργάζεται με την Άννα Βίσση στο remix του Valentino για το κομμάτι «Στην Πυρά», ενώ διασκευάζει το «Απόψε λέω να μην κοιμηθούμε» σε R&B ρυθμό.

### 2010-σήμερα

Το 2010 ο Bo συνθέτει σε συνεργασία με τον Stan το «Θα ‘θελα». Τον χειμώνα του ίδιου έτους συνεργάζεται με την Χριστίνα Σάλτη για το τραγούδι «Κάνε με να τρελαθώ». Το καλοκαίρι του 2011 συνεργάζεται ξανά με την Χριστίνα Σάλτη στο τραγούδι «Πιο Κοντά». Το φθινόπωρο του ίδιου χρόνου συμμετέχει μαζί με την Χρύσπα στο κομμάτι «Είσαι Αστέρι».

Τον Απρίλιο του 2012 κάνει μία συμμετοχή μαζί με την Ιουλία Καλλιμάνη για το «20 χρονών». Το 2013 συνεργάζεται με την Shaya με το τραγούδι «Καλοκαίρινη Καρδιά» και συνθέτει σε συνεργασία με την τραγουδίστρια The Mode, βγάζοντας στην αγορά το τραγούδι «Πως το λένε».

Το καλοκαίρι του 2014 συνεργαζέται με την Melis Kar στο hit «Gitti Gitti» και με τον τραγουδιστή Στέφανο Δημοσθένους στο «Σε θέλω ξανά».

Φιλμογραφία
-----------

### Τηλεόραση

| Έτος | Τίτλος | Κανάλι | Ρόλος | Σημειώσεις |
| --- | --- | --- | --- | --- |
| 2010-2011 | Just the 2 of Us | MEGA | Ο Ίδιος | Διαγωνιζόμενος - Coach | 12η Θέση |
| 2014 | Mad Video Music Awards | ALPHA | Ερμηνεία |
| 2015 |
| 2017 | Survivor | ΣΚΑΪ | Διαγωνιζόμενος | 9η Θέση |
| 2018 | Mad Video Music Awards | ALPHA | Ερμηνεία |
| 2021 | MEGA |
| 2023 | Just the 2 of Us | ALPHA | Διαγωνιζόμενος - Coach | 11η Θέση |
| I'm A Celebrity... Get Me Out Of Here | ΣΚΑΪ | Διαγωνιζόμενος | 9η Θέση |

Δισκογραφία
-----------

### Άλμπουμ

* «Bo Η Επαφή» (2005)
* «Feat:Bo» (2010)
* «Κιβωτός» (2019)

### Τραγούδια

| Έτος | Τίτλος | Σε συνεργασία |
| --- | --- | --- |
| 2010 | "Κάνε με να Τρελαθώ" | Χριστίνα Σάλτη |
| "Θα 'Θελα" | Stan |
| 2011 | "Πιο Κοντά" | Χριστίνα Σάλτη |
| "Είσαι Αστέρι" | Χρύσπα |
| 2012 | "20 Χρονών" | Ιουλία Καλλιμάνη |
| 2013 | "Καλοκαιρινή Καρδιά" | Shaya |
| "Turn It Up" |
| "Πως το Λένε" | The Mode |
| 2014 | "Di Di" | Dawn Richard |
| "Gitti Gitti" | Melis Kar |
| 2015 | "Γύρισε Ξανά" | Λάμπης Λιβιεράτος |
| "Τι Άλλο Θέλεις" | Χριστίνα Σάλτη |
| 2016 | "Έχει Να Κάνει" | Νότης Σφακιανάκης |
| 2017 | "Μόνο Εσύ" | Γεωργία Βρανά |
| "Τίποτα Να Μην Αλλάξει" |  |
| 2018 | "Θέλω Να Σε Ξαναδώ" | Super Sako, Πάνος Κιάμος |
| 2019 | "Πες μου Πως" | Josephine |
| "Κιβωτός" | Αναστάσιος Ράμμος |
| 2020 | "Oh Le Le" | OG Eastbull |
| "Poco Poco" | Antonella |
| 2021 | "Μένω Σπίτι" | Matina Zara |
| 2023 | "Το Ξέρεις" | Χρήστος Δάντης |
| "Leave In Silence" | Stephanie Krassa |
| "Boom Boom" | Τριαντάφυλλος |

Παραπομπές
----------

1. ↑  Newsbomb. «Survivor: Δεν θα πιστεύετε πόσο χρονών είναι ο Bo και τι δουλειά έκανε στα 16 του!». *Newsbomb*. Ανακτήθηκε στις 23 Μαρτίου 2019.
2. ↑  tlife.gr, Tlife Newsroom- (27 Ιανουαρίου 2011). «Ράπερ Bo: "Έκανα ντους σε σπίτια φίλων μου"!». *TLIFE*. Ανακτήθηκε στις 23 Μαρτίου 2019.
3. ↑  «Απίστευτη αποκάλυψη ράπερ Bo: Στα 16 μου έκανα τον χορευτή σε μπουζούκια». *www.fthis.gr*. Αρχειοθετήθηκε από το πρωτότυπο στις 23 Μαρτίου 2019. Ανακτήθηκε στις 23 Μαρτίου 2019.
4. ↑  «Μπο: Τα δύσκολα παιδικά χρόνια και ο άγνωστος γάμος». *Ourlife.GR* (στα Αγγλικά). Ανακτήθηκε στις 23 Μαρτίου 2019.
5. ↑  «BO Figitive». *ishow.gr*. Ανακτήθηκε στις 23 Μαρτίου 2019.
6. ↑  «Bo "Η επαφή"». *www.musiccorner.gr*. Ανακτήθηκε στις 23 Μαρτίου 2019.